text: Alderen tynger redderne
  26 april 2015 kl. 15.24
  De danske ambulancereddere har for mange år på bagen. Og det kan give akut mangel på folk til at køre ambulancerne. Det frygter alle tre redningsselskaber BIOS, Falck og Responce.
  Det skriver JydskeVestkysten søndag.
  Der er nemlig et stort generationsskifte på vej i den danske ambulancetjeneste. Og det er blandt andet regionernes mange udbud og en stor stigning i antallet af akutte udrykninger, som gør, at flere end tidligere dropper jobbet og går på eksempelvis efterløn. Alene hos Falck er 127 medarbejdere 60 år eller ældre.
  